ཀྱི་བདུད་རྩིའི་དགའ་སྟོན་
ཐོག་མར་སྩོལ་བའི་ཆེད་དུ་ཆིབས་ཀྱི་ཁ་ལོ་མངོན་པར་བསྒྱུར་བའི་དུས་སྐབས་ཕུན་
སུམ་ཚོགས་པ་འདིར། རང་ཅག་རྣམས་ཀྱི་འདྲེན་མཆོག་དམ་པ ༧ ཡབ་རྗེ་རྡོ་རྗེ་
འཆང་ཆེན་པོ་དང་རྣམ་གཉིས་གསེར་ཞལ་ལྷན་ཅིག་ཏུ་འཛོམས་ཏེ་ཆོས་དང་སྲིད་
ཀྱི་དགའ་སྟོན་རྫོགས་ལྡན་དུས་ཀྱི་དཔལ་མོ་སླར་ཡང་འོངས་པ་ལྟ་བུའི་སྐལ་བཟང་
མངོན་དུ་གྱུར་པའི་དགའ་སྟོན་ལེགས་འབུལ་མཚོན་བྱེད་ཙམ་དུ་བླ་བྲང་ཆེན་མོ་
ནས྾ བཅས་འབུལ་ལམ་ཞུ་བ་ལགས་ན། ཆེད་དུ་གསོལ་བ་འདེབས་པའི་སྙིང་
བོ་ནི། མདོ་ལས། ཆོས་རྔ་ཆེན་པོའི× གྱུར་ཅིག ཅེས་གསུངས་པ་ལྟར། སྙིགས་
མ་ལྔ་བདོ་བའི་དུས་མཐར་བསྟན་པ་དང་འགྲོ་བ་ཡོངས་ལ་ཕན་བདེའི་སྣང་བ་རྒྱ་
ཆེར་སྩོལ་བའི་ཆེད་དུ་ཐུགས་བསྐྱེད་དང་སྙིང་སྟོབས་ཀྱི་གོ་ཆ་ལྷག་པར་བཞེས་ཏེ་
འཇིགས་བྲལ་གདོང་ལྔའི་དབང་བོ་རྣམ་པར་རྩེན་པའི་ཁྲི་འཕང་མཐོན་པོར་ཞབས་
པད་མི་ཤིགས་གཡུང་དྲུང་གི་ངོ་བོར་བསྐལ་བ་རྒྱ་མཚོའི་བར་དུ་བརྟན་པར་བཞུགས་
ནས་ནམ་མཁའི་མཐར་ཁྱབ་པའི་འགྲོ་བ་རྣམས་ཀུན་རྨོངས་གཉིད་ལས་སློང་བའི་
ཟབ་པ་དང་རྒྱ་ཆེ་བའི་དམ་པའི་ཆོས་ཀྱི་རྔ་བོ་ཆེའི་སྒྲ་དབྱངས་རྒྱུན་མི་འཆད་དུ་སྒྲོག་
པར་མཛད་དུ་གསོལ་ཞེས་གསོལ་བ་འདེབས་པ་ནི་ཞུ་དོན་གྱི་གཙོ་བོ་ལགས་པས་
བཀའི་ཞལ་བཞེས་བཟང་པོ་སྤྱི་བོའི་རྒྱན་དུ་སྩོལ་བ་དང་། བླ་བྲང་འདི་ཀའི་སྐུ་
དབོན་ཞབས་གྲས་ལྷ་འབངས་དང་བཅས་པའི་ཕྱི་ནང་གི་མི་འདོད་པའི་རྐྱེན་ངན་
- 421 -

སྐྱབས་འཇུག་གི་སྐོར་འགའ་ཞིག
མཐའ་དག་ཉེ་བར་ཞི་ནས། ཆོས་སྲིད་འཕྲིན་ལས་ལེགས་ཚོགས་རྒྱ་མཚོའི་དུས་སྟོན་
ཡར་ངོའི་ཟླ་བ་ལྟར་གོང་ནས་གོང་འཕེལ་དུ་འགྱུར་བའི་སྐྱབས་འཇུག་རྣམ་ཀུན་
གཟིགས་པའི་ཡེ་ཤེས་ཀྱི་ཀློང་ནས་དུས་ནམ་ཡང་འདོར་མེད་བརྩེ་བས་གཟིགས་པ་
མཁྱེན་མཁྱེན་ཞེས་གསོལ་བ་འདེབས་པ་ལགས། གཙོས་མཆོག་སྤྲུལ་ཪིན་པོ་ཆེར་བླ་བྲང་
རང་ནས་གསོལ་སྟོན་ཕུལ་སྐབས་གནང་བའོ། །
འོ་དེ་ཡང་ཇི་སྐད་དུ། དཔལ་ལྡན་ཡོན་ཏན་ཚོགས་ཀྱི་བྱེད་པོ་ཡི། ། × རྒྱལ་གྱུར་
ཅིག ། ཅེས་ཤིས་པར་བརྗོད྾། སྤྲུལ་བའི་སྐུ་རིན་པོ་ཆེ་ཉིད་སྐུའི་ན་ཚོད་ཕྲ་མོ་ནས་
མཁས་བཙུན་བཟང་གསུམ་གྱི་ཡོན་ཏན་གྱི་རྩལ་ཡོངས་སུ་རྫོགས་ཏེ། རིས་མེད་
བསྟན་འགྲོ་ཡོངས་ལ་ཁྱབ་པའི་འཕྲིན་ལས་ཀྱི་འཇུག་པ་ཡར་ཟླའི་འཕེལ་བ་ལ་འགྲན་
བཟོད་པའི་རིང་ནས་གདན་ས་ཆེན་པོ་འདིར་ཆིབས་ཀྱི་ཁ་ལོ་མངོན་པར་བསྒྱུར་ཏེ།
དམ་པའི་ཆོས་ཀྱི་བདུད་རྩིའི་དགའ་སྟོན་འདོད་དགུར་བསྩལ་པའི་བཀའ་དྲིན་
གསོབ་བྱེད་ལེགས་འབུལ་མཚོན་བྱེད་ཙམ་དུ× གཙོ་བོ་ལགས་ཤིང་། ཚུལ་དེ་ལ་
བརྟེན་ནས་ཆོས་སྡེ་ཆེན་པོ་འདི་ཉིད་ཀྱི་ཆོས་སྲིད་ཀྱི་བྱ་བ་མཐའ་དག་ལ་བར་ཆད་ཀྱི་
མཚན་མ་ཕྲ་མོ་ཙམ་ཡང་མི× འཁོར་ལོ་གསུམ་གྱི་བྱ་བ་དབྱར་གྱི་དཔལ་མོ× སྐྱབས་
འཇུག་ཐུགས་དམ་རྡོ་རྗེའི་རྭ་གུར་ནས་དུས་ནམ་ཡང་འདོར་མེད་བརྩེ་བས་གཟིགས་
པ་མཁྱེན་མཁྱེན་ཞུ་ལགས། གཙོས་མཆོག་སྤྲུལ་ཉིད་ཚོགས་ཆེན་འདུ་ཁང་དུ་ཕེབས་སྐབས་
གནང་བའོ། །
མཆོག་གསུམ་ཚེ་སྦྱིན་ལྷ་ཚོགས་བྱིན་རླབས་དང་། ། བསྟན་སྲུང་མཐུ་སྟོབས་
བདག་ཅག་དད་མོས་མཐུས། ། འགྲོ་བའི་སྐྱབས་མཆོག་རྗེ་བཙུན་བླ་མ་ཡི། ། ཞབས་
པད་སྲིད་མཐའི་བར་དུ་བརྟན་གྱུར་ཅིག ། ཅེས་ཤིས་པར་བརྗོད་པའི་མེ་ཏོག་གི་ཆར་
དུ་བསྙིལ་བས་དགེ་ལེགས་སུ་བྱེད་པ་སྔོན་དུ་བཏང་སྟེ། རླབས་ཆེན་འཁོར་ལོ་གསུམ་
གྱི་མཛད་བཟང་གསེར་གྱི་འཁོར་ལོས་ཐུབ་བསྟན་གླིང་བཞིའི་ཁྱོན་ལ་མངོན་པར་
- 422 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
དབང་བསྒྱུར་བའི་དམ་པའི་ཆོས་ཀྱི་འཁོར་ལོས་བསྒྱུར་བ་ཆེན་པོ་སྐྱབས་མཆོག་དམ་
པ་ཉིད་དང༌། གཟའ་སྐར་འཕྲོད་སྦྱོར་ཕུན་སུམ་ཚོགས་པའི་དུས་ཚེས་བཟང་པོ་
འདིར་ཞལ་གྱི་དཀྱིལ་འཁོར་ཐོག་མར་མཇལ་བའི་སྐལ་བཟང་མངོན་དུ་གྱུར་པའི་
སྐབས་འདིར་ཐོག་མ་ཉིད་ནས་རྩེ་གཅིག་ཏུ་གསོལ་བ་འདེབས་པའི་སྙིང་བོ་ནི། སྐྱེ་
དགུ་ཐམས་ཅད་ཀྱི་ཕན༌པ༌དང་བདེ་བའི་འབྱུང་གནས་གཅིག་པུར་གྱུར་པ་རྒྱལ་
བའི་བསྟན་པ་རིན་པོ་ཆེ་སྤྱི་དང་ཁྱད་པར་འཇམ་མགོན་རྒྱལ་བ་གཉིས་པའི་བསྟན་
པའི་སྙིང་བོ་དྲི་མ་མེད་པ་འདི་ཉིད་དུས་ཀྱི་མཐར་ཡང་མི་ཉམས་ཤིང་ཕྱོགས་བཅུར་
དར་ཞིང་རྒྱས་ལ་ཡུན་རིང་དུ་གནས་པ་དང་། སྙིགས་མར་སྤྱོད་པའི་འགྲོ་བ་འདི་
རྣམས་ཀྱང་རྫོགས་ལྡན་གྱི་བདེ་སྐྱིད་ཕུན་སུམ་ཚོགས་པའི་དཔལ་ལ་འགོད་པའི་ཆེད་
དུ་དུས་རིང་མོ་ནས་ཐུགས་བསྐྱེད༌དང༌དམ་བཅའ་ཇི་ལྟར་མཛད་པ་བཞིན་དུ་སྙིགས་
མ་ལྔ་ཅི་ཙམ་བདོ་བ་བཞིན། ཐུགས་བསྐྱེད་དང་སྙིང་སྟོབས་ཀྱི་གོ་ཆ་ཆེས་ཆེར་
བཞེས་ཏེ། སྙིགས་མའི་འགྲོ་བ་རྣམས་ཀྱི་རྒྱུད་ཉོན་མོངས་པའི་གདོན་གྱིས་དཀྲུགས་
པའི་བྱ་སྤྱོད་ལ་ཐུགས་སྐྱོ་བ་དང་སུན་པའི་རྣམ་པ་མི་མཛད་ཅིང་། གདུལ་བྱ་ཐུན་
མོང་བའི་སྣང་ངོ་དང་བསྟུན་པའི་གཟུགས་སྐུའི་དཀྱིལ་འཁོར་ལ་བསྙུན་དང་བགྲེས་
རྒུད་ཀྱི་རྣམ་པ་ལ་སོགས་པ་ཕྲ་མོ་ཙམ་ཡང་མི་སྟོན་པར། སྔ་མོ་ནས་གསོལ་བ་བཞིན་
ཞབས་པད་བགྲང་བྱ་བརྒྱ་ཕྲག་བརྒལ་བའི་བར་དུ་ཅིས་ཀྱང་བརྟན་པར་བཞུགས་
ནས་བདག་ཅག་གདུལ་བྱ་རྣམས་ལ་ཟབ་པ་དང་རྒྱ་ཆེ་བའི་དམ་པའི་ཆོས་ཀྱི་འཁོར་
ལོ་རྒྱ་ཆེར་བསྐོར་དུ་གསོལ་ཞེས་གསོལ་བ་བཏབ་པ་དང་ལྷན་ཅིག་པར། ནམ་མཁའི་
དབྱིངས་ཐམས་ཅད་ཁྱབ་པའི་རྒྱལ་བ་སྲས་དང་བཅས་པ་རྣམས་དང་དཀར་ཕྱོགས་
ལ་མངོན་པར་དགའ་བའི་ལྷ་ཀླུ་མཐུ་བོ་ཆེ་རྣམས་དང་། དྲང་སྲོང་བདེན་ཚིག་གྲུབ་
པའི་ཚོགས་དང་བཅས་པ་རྣམས་ཀྱིས་མེ་ཏོག་གི་ཆར་དང་བཅས་དེ་བཞིན་དུ་གྱུར་
ཅིག་ཅེས་བདེན་པའི་ཚིག་གི་སྒྲ་དབྱངས་མགྲིན་གཅིག་ཏུ་བསྒྲགས་པར་གདོན་མི་ཟ་
བས་ན། བདག་ཅག་ལྷ་དང་བཅས་པའི་འགྲོ་བ་ཡོངས་ཀྱི་ཪེ་འབྲས་དོན་ལྡན་དུ་
- 423 -

སྐྱབས་འཇུག་གི་སྐོར་འགའ་ཞིག
འགྱུར་བའི་ཞལ་བཞེས་ནོར་བུའི་ཅོད་པན་བདེ་ཆེན་འཁོར་ལོའི་རྒྱན་དུ་སྩོལ་བར་
མཁྱེན་མཁྱེན་ཞེས་གསོལ་བ་འདེབས་རྟེན་དུ་མགོན་པོ་ཚེ་མཐའ་ཡས་པའི་སྣང་
བརྙན། རྡོ་རྗེ་ཐེག་པའི་ཆོས་ཀྱི་འཁོར་ལོ་ཡུན་རིང་དུ་བསྐོར་བའི་རྟེན་འབྲེལ་དུ་རྡོ་
རྗེ་འཆང་ཆེན་པོའི་ལམ་གྱི་རིམ་པའི་གླེགས་བམ། རྡོ་དྲིལ་བཅས། གཞན་ཡང་
བདོག་པའི་དངོས་པོ་ཕྲན་བུ་ཙམ་ཕུལ་བ་འདི་རྣམས་དགྱེས་བཞིན་བཞེས་ནས་གོང་
ཞུས་ཀྱི་རེ་འབྲས་དོན་སྨིན་གྱི་ཞལ་བཞེས་བཟང་པོ་ད་ལྟ་ཉིད་དུ་སྩོལ་བ་མཁྱེན་
མཁྱེན་ཞེས་གསོལ་བ་འདེབས་པ་ལགས། སྐྱབས་མཆོག་ཤིང་བཟའ་རིན་པོ་ཚེ་དང་ཐོག་མར་
མཇལ་འཕྲད་གནང་དུས་བརྟན་བཞུགས་ཕུལ་བའོ། །
དགེ་འདུན་ཕུན་ཚོགས་དཔལ་བཟང་པོ་དང་། ཁྲི་ཆེན་སྤྲུལ་བའི་སྐུ་ངག་དབང་
བསྟན་པའི་རྒྱལ་མཚན། ཁྱད་པར་དུ་ཡང་རྒྱན་དྲུག་མཆོག་གཉིས྾། སྒྲོན་མེ་
དཔལ་བཟང་པོ་དང་། མགོན་པོ་གང་དེའི་སྤྲུལ་བའི་ཟློས་གར་དཀོན་མཆོག་བསྟན་
པའི་རྒྱ་མཚོ་སོགས་འགྲན་ཟླ་མེད་པའི་སྐྱེས་མཆོག་དུ་མའི྾། ཉེ་ཆར་དབུས་གཙང་
དག་པའི་ཞིང་དུ་མཆོག་གསུམ་སྲི་ཞུ་ཕུ་དུད་སོགས་བསྟན་པ་དང་སེམས་ཅན་གྱི་
དོན་རྒྱ་ཆེན་པོ་མཛད་ཕྱིར་ཆིབས་ཀྱི་ཁ་ལོ་མངོན་པར་བསྒྱུཪ་པའི་སྐབས་འདིར།
བདག་ཅག་རྣམས་ཀྱི་མེ་ཏོག་ཕོག་པའི་ལྷ་སྐལ་འཕགས་མཆོག་ཕྱག་ན་པདྨོ་མི་ཡི་
གར་གྱི་རྣམ་པར་རོལ་པའི་སྐྱབས་མཆོག་ཐམས་ཅད་མཁྱེན་གཟིགས་ཆེན་པོའི་སྐུའི་
སྐྱེ་ཕྲེང་གོང་མའི་དུས་ནས་ཡབ་སྲས་ཕན་ཚུན་བླ་མ་དང་སློབ་མའི་ཆོས་འབྲེལ་
གཞན་དང་མི་འདྲ་བའི་རྣམ་པར་ཐར་པ་ལ་དད༌པ་དང་མོས་གུས་རྩེ་གཅིག་པ་དང་
ལྡན་པའི་སྐྱབས་འོག་པ་ལྷ་སྡེ་སེར་སྐྱ་ཐུན་མོང་ནས་གསོལ་བ་བཏབ་པ་བཞིན།
དཀར་ཕྱོགས་སྐྱོང་བའི་ཡུལ་སྐྱོང་ཆེན་པོ་ལྷ་སྲས་དུང་ཐོད་ཀྱི་ལྷ་ཞོལ་བཀྲ་ཤིས་ཕུན་
སུམ་ཚོགས་པའི་གནས་འདིར་ཞབས་ཀྱི་པདྨོ་བཀོད་དེ། དཔལ་ངན་སོང་ཐམས་
ཅད་ཡོངས་སུ་སྦྱོང་བའི་དཀྱིལ་འཁོར་ཆེན་པོ་མངོན་སུམ་དུ་སྤྲུལ་ཏེ་སྦྱང་ཆོག་དང་
- 424 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
དབང་བསྐུར་ཟབ་མོ་བསྩལ་པས་གསོན་གཤིན་ཀུན་གྱི་དོན་གཉིས་ལྷུན་གྱིས་གྲུབ་
པར་མཛད་པ་དང་། མ་ཅིག་གྲུབ་པའི་རྒྱལ་མོའི་ལུགས་ཀྱི་བྱིན་རླབས་ཟབ་མོའི་སྒོ་
ནས་འཆི་མེད་ཚེའི་རིག་འཛིན་སྤེལ་བར་མཛད་པ་སོགས་ཀྱི྾། ཁྲི་ཆེན་གུང་ཐང་རིན་
པོ་ཆེའི་མཆོག་སྤྲུལ་ལྷ་སར་ཕེབས་སྐབས་བསྩལ།
དེ་ཡང་ཇི་སྐད་དུ། ཕུན་སུམ་ཚོགས་པ× དང་པོའོ། ། ཞེས་ ཤིས་པར་བརྗོད་
པའི་བདེན་ཚིག་མེ་ཏོག་དཀར་པོའི་ཕྲེང་བ་ཆར་དུ་བསྙིལ་བས་དགེ་ལེགས་སུ་བྱེད་
པ་སྔོན་དུ་བཏང་སྟེ། གང་ཞུ་ན། དེ་ཡང་རྒྱལ་བའི་སྲས་པོ་ཞི་བ་ལྷས། འགྲོ་བའི་
སྡུག་བསྔལ་སྨན྾ གནས་གྱུར་ཅིག ། ཅེས་གསུངས་པ་ལྟར། སྐྱེ་དགུ་ཡོངས་ཀྱི་སྡུག་
བསྔལ་དང་ཀུན་འབྱུང་གི་ནད་མ་ལུས་པ་སེལ་བའི་སྨན་དང་། གནས་སྐབས་དང་
མཐར་ཐུག་གི་ཕན་བདེ་མ་ལུས་པ་འབྱུང་བའི་གནས་གཅིག་པུ་ནི་རྒྱལ་བའི་བསྟན་
པ་རིན་པོ་ཆེ་ཉག་གཅིག་ཡིན་ལ། བསྟན་པ་དེ་ཉིད༌ལྷ་དང་བཅས་པའི་འགྲོ་བ་ཡོངས་
ཀྱི་ཕན་པ་དང་བདེ་བའི་གསོས་སུ་ཡུན་རིང་དུ་གནས་པ་ཡང་། དམ་པའི་ཆོས་མངོན་
པ་མཛོད་ལས། སྟོན་པའི་དམ་ཆོས× ཁོ་ན་ཡིན། ། ཞེས་གསུངས་པ་ལྟར། ལུང་གི་
བསྟན་པ་སྡེ་སྣོད་གསུམ་གྱི་འཆད་ཉན་དང་། རྟོགས་པའི་བསྟན་པ་བསླབ་པ་གསུམ་
གྱི་ཉམས་ལེན་ཟུང་འབྲེལ་གྱི་སྒོ་ནས་འཛིན་སྐྱོང་སྤེལ་བར་མཛད་པའི་སྐྱེས་བུ་དམ་
པ་རྣམས་ལ་རག་ལས་ཤིང་། དེ་ལྟ་བུའི་བསྟན་འཛིན་གྱི་སྐྱེས་ཆེན་དམ་པ་པཎྜི་ཏ་
དང་གྲུབ་པའི་དབང་ཕྱུག་གནམ་གྱིས་ས་བཀབ་པ་ལྟ་བུ་རྒྱ་གར་འཕགས་པའི་ཡུལ་
དང་། བོད་གངས་ཅན་གྱི་ལྗོངས་འདིར་ནམ་མཁའི་སྐར་ཚོགས་ལྟ་བུ་བྱོན་པའི་ནང་
ནས། དུས་གསུམ་གྱི་བདེ་བར་གཤེགས་པ་ཐམས་ཅད་ཀྱི་སྐུ་གསུང་ཐུགས་ཀྱི་གསང་
བ་མ་ལུས་པ་གཅིག་ཏུ་བསྡུས་པའི་བདག་ཉིད། ཆོས་ཀྱི་སྒོ་མོ་བརྒྱ་ཁྲི་བཞི་སྟོང་གི་
འབྱུང་གནས། ཉན་རང་ཕྱིར་མི་ལྡོག་པའི་འཕགས་པའི་དགེ་འདུན་རྣམས་ཀྱི་གཙོ་
བོ༑ ཚངས་པ་དང་། བརྒྱ་བྱིན་དང་། འཇིག་རྟེན་སྐྱོང་བ་བཞི་ལ་སོགས་པས་གང་
- 425 -

སྐྱབས་འཇུག་གི་སྐོར་འགའ་ཞིག
གི་ཞབས་ཀྱི་པདྨོ་ལ་ལན་བརྒྱ་ཕྲག་ཏུ་མངོན་པར་ཕྱག་བྱས་པ། འགྲོ་བའི་བླ་མ་རྡོ་རྗེ་
འཆང་ཐམས་ཅད་མཁྱེན་ཅིང་གཟིགས་པ་ཆེན་པོ་ཉིད་ནི། ཇི་སྐད་དུ། རྡོ་རྗེ་གུར་
གྱི་རྒྱུད་ལས། ཕྱི་མའི་དུས་སུ་གྱུར་པ་ན། ། ང་ཉིད་སློབ་དཔོན་གཟུགས་ཀྱི་སྐུ། ། འཇིག་
རྟེན་རྗེས་བཟུང་དོན་དུ་ནི། ། ཐ་མལ་བ་ཡི་ཚུལ་དུ་གནས། ། ཞེས་རྒྱལ་བ་རྡོ་རྗེ་འཆང་
གིས་སྙིགས་མའི་དུས་ཀྱི་གདུལ་བྱ་རྣམས་དང་སྐལ་བ་མཉམ་པའི་ཐ་མལ་བའི་སྐུའི་
རྣམ་པར་བསྟན་ནས་འགྲོ་བའི་དོན་མཛད་པར་ཞལ་གྱིས་བཞེས་པ་ལྟར་དག་པ་
གཉིས་ལྡན་གྱི་དབྱིངས་ལ་རོ་གཅིག་ཏུ་ཞུགས་པའི་ཐུགས་འོད་གསལ་བདེ་བ་ཆེན་
པོའི་ཡེ་ཤེས་དང་། སྐུ་ཤིན་ཏུ་ཕྲ་བའི་རླུང་སེམས་ལས་བཞེངས་པའི་དག་པའི་སྒྱུ་
མའི་སྐུ་གཉིས་ཟུང་དུ་འཇུག་པའི་ཡིད་བཞིན་དབང་གི་རྒྱལ་པོ་ཕྱི་ཚངས་སྤྱོད་ངུར་
སྨྲིག་འཛིན་པའི་བརྟུལ་ཞུགས་མཆོག་གི་ཟ་མ་ཏོག་ལ་བརྟེན་པ་ཡིན་པར་ཡིད་ཆེས་
པའི་ལུང་དང་དྲི་མ་མེད་པའི་རིགས་པས་གྲུབ་པ་ལྟར་ལགས་ལ། དེ་ལྟ་བུའི་སྤངས་
པ་དང་རྟོགས་པའི་ཡོན་ཏན་ཡོངས་སུ་རྫོགས་པའི་བླ་མེད་སྐུ་བཞིའི་རྒྱལ་སྲིད་
མཐོན་པོར་བསྐལ་པ་བགྲང་ལས་འདས་པའི་སྔ་རོལ་ནས་མངའ་བསྒྱུར་ཟིན་ཀྱང་།
དག་པ་དང་མ་དག་པའི་ཞིང་ཁམས་བགྲང་ལས་འདས་པར་གང་ལ་གང་འདུལ་གྱི་
སྒྱུ་འཕྲུལ་དྲ་བའི་བཀོད་པ་ཆུ་ཟླ་དང་མིག་འཕྲུལ་བཞིན་དུ་སྟོན་པར་མཛད་པའི་
གསང་བ་བསམ་གྱིས་མི་ཁྱབ་པའི་རྣམ་པར་ཐར་པ་ནི། འཇམ་མགོན་བླ་མ་ཙོང་ཁ་
པ་ཆེན་པོའི་ཞལ་ནས། ཁྱོད་ཀྱི་སྐུ་གསུང་ཐུགས་ཀྱི་གསང་བ་ཡི། ། × འཚལ། ། ཞེས་
གསུངས་པ་ལྟར། ས་ལ་གནས་པའི་སེམས་དཔའ་ཆེན་པོ་རྣམས་ཀྱིས་ཀྱང་སྨྲ་བརྗོད་
ཀྱི་ཡུལ་ལས་འདས་ན། བདག་ལྟ་བུའི་འཆིང་བ་ཀུན་ལྡན་གྱི་བྱིས་པས་ཆ་ཤས་ཕྲ་མོ་
ཙམ་ཡང་བརྗོད་པར་ག་ལ་ནུས། འོན་ཀྱང་གདུལ་བྱ་ཐུན་མོང་བའི་སྣང་ངོར་ཡོངས་
སུ་གྲགས་པའི་འཁྲུངས་རབས་ཀྱི་དབང་དུ་བྱས་ན། སྟོན་པ་ཐུབ་པའི་དབང་བོའི་
སྤྱན་སྔར་འཕགས་པའི་གནས་བརྟན་ཆེན་པོ་དགྲ་བཅོམ་པ་གསེར་བེའུ། གསང་
ཆེན་རྒྱུད་སྡེ་རྒྱ་མཚོའི་ཕ་རོལ་ཏུ་སོན་པའི་པཎྜི་ཏ་ངག་གི་དབང་ཕྱུག་གྲགས་པ།
- 426 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
འཕགས་ཡུལ་མཁས་པའི་གཙུག་རྒྱན་སློབ་དཔོན་ཆེན་པོ་ཙནྡྲ་གོ་མི། འཇིག་རྟེན་
ཐམས་ཅད་དང་མི་མཐུན་པའི་གཏམ་གྱི་གཞིར་གྱུར་པ་བདག་པས་གཞན་གཅེས་
པའི་བྱུང་ཆུབ་ཀྱི་སེམས་རིན་པོ་ཆེ་ལ་མངའ་བརྙེས་པ་མགོན་པོ་གསེཪ་གླིང་བ་ཆོས་
ཀྱི་གྲགས་པ་སོགས་དང་། གངས་རིའི་རྭ་བས་བསྐོར་བའི་ལྗོངས་འདིར་ཕན་བདེའི་
སྣང་བ་སྦྱིན་པའི་རླབས་པོ་ཆེའི་སྨོན་ལམ་གྱི་མཐུ་གྲུབ་པའི་མངའ་རིས་ཆོས་ཀྱི་རྒྱལ་
པོ་ལྷ་བླ་མ་ཡེ་ཤེས་འོད། མ་ཅིག་ལབ་ཀྱི་སྒྲོན་མའི་ཐུགས་སྲས་རྣལ་འབྱོར་གྱི་དབང་
ཕྱུག་མ་བསོད་ནམས་རྒྱན། བཀའ་བརྒྱུད་གསང་ཆེན་བསྟན་པའི་སྲོལ་འབྱེད་
མཁས་གྲུབ་ཁྱུང་བོ་རྣལ་འབྱོར། ཆོས་འདུལ་བསྟན་པའི་སྲོག་ཤིང་ཁ་ཆེ་པཎ་ཆེན་
ཤཱཀྱ་ཤྲཱི། འཕགས་མ་ཡིད་བཞིན་འཁོར་ལོས་རྗེས་སུ་བཟུང་སྟེ་ཚེའི་རིག་འཛིན་
བརྙེས་པ་བཀའ་གདམས་ཀྱི་དགེ་བའི་བཤེས་གཉེན་སྒྲེ་བ་ཆེན་པོ། ཡབ་གཅིག་
མཁྱེན་གཏེར་གཞོན་ནུའི་མཐོན་མཐིང་རལ་བའི་ཟུར་ཕུད་གསེར་སྦྱངས་ཁུ་བས་
བྲན་ཏེ་རང་མདངས་དམར་སེར་ངུར་སྨྲིག་ཆོས་གོས་གསུམ་གྱི་ཟོལ་ལ་བརྟེན་པ་
འཇམ་མགོན་རྒྱལ་བའི་དབང་བོའི་མཐོང་བ་དོན་ལྡན་གཟུགས་ཀྱི་སྐུ་མཆོག་བསྐྲུན་
པའི་སྐྱེད་ཡུམ་སྒྱུ་འཕྲུལ་ལྷ་མོ་གཉིས་པ་ཤིང་བཟའ་ཨ་ཆོས། དགེ་ལྡན་སྙན་བརྒྱུད་
ཀྱི་གདམས་པས་གྲུབ་པའི་གོ་འཕང་མཐོན་པོར་གཤེགས་ཏེ་རྒྱལ་བ་བསོད་ནམས་རྒྱ་
མཚོར་མ